ai4bharat/Pralekha huggingface dataset:
مکانات اور شہری غریبی کے خاتمے کی وزارت
آر ای آر اے کو زبردست کامیابی حاصل ہوئی ہے: ہردیپ سنگھ پوری
نئی دہلی،20 اگست۔ ‘‘سب کے لئے ہاؤزنگ: این اے آر ای ڈی سی او پندرہواں قومی کنوینشن:زمین جائیداد انعکاس پوائنٹ: مستقبل کیلئے تیار ی’’ کا افتتاح کرتے ہوئے ہاؤزنگ اور شہری اُمور کے وزیر جناب ہردیپ سنگھ پوری نے کہا ہے کہ آر ای آر اے کو ایسی زبردست کامیابی حاصل ہوئی ہے جس کی بازگشت دور تک محسوس کی جاسکتی ہے۔ آر ای آر اے اپنا اثر دکھائے گا اور اس کے اثرات نظر آنے لگیں گے۔ انہوں نے کہا کہ ہمیں کچھ چیزیں ترتیب دینی ہیں تاہم ریگولیٹر کو شراکت داروں کے ذریعے تسلیم کیا جانا ہوگا اور ایسے لوگ جو پہلے متاثر ہوئے تھے ان کے لئے بھی انصاف فراہم ہوگا۔ اس تقریب کا اہتمام قومی زمین جائیداد ترقیات کونسل این اے آر ای ڈی سی او کی جانب سے یہاں کیا گیا تھا ۔ اس تقریب میں این اے آر ای ڈی سی او کے صدر جناب نرنجن ہیرانندانی اور اس شعبے کے دیگر شراکت دار موجود تھے۔ این اے آر ای ڈی سی او کا قیام 1998 میں ہاؤزنگ اور شہری ترقیات کی وزارت حکومت ہند کے زیر اہتمام ایک خود مختار ریگولیٹری باڈی کے طور پر عمل میں آیا تھا۔
وزیر موصوف نے کہا کہ انہیں پورا یقین ہے کہ سب کے لئے مکان فراہم کرنے کے تمام تر نشانوں کو معینہ وقت کے اندر حاصل کرلیا جائیگا۔ ہم نے اضافی طو ر پر 1.12 ملین مزید مکانات کے نشانے مقرر کر رکھے ہیں اور ہم نے پہلے ہی 85 لاکھ مکانات کی تعمیر کی منظوری دے دی ہے اور 50 لاکھ مکانات کی تعمیر کا کام جاری ہے اور 27 لاکھ مکانات پہلے ہی فراہم کیے جاچکے ہیں۔
مسودہ ماڈل ٹیننسی ایکٹ  2019 کا ذکر کرتے ہوئے ،جسے ریاستوں اور مرکز کے زیر انتظام علاقوں کو ان کی آراء جاننے کیلئے ارسال کیا جاچکا ہے، وزیر موصوف نے کہا کہ مختلف النوع شراکت داروں سے اس سلسلے میں 400 سے زائد ردعمل حاصل ہوئے ہیں۔ انہوں نے مزید کہا کہ کرایہ داری سے متعلق پالیسی وضع کیے جانے کے بعد ، ہاؤزنگ پالیسی اور وزارت کی جانب سے دیگر اقدامات کیے جارہے ہیں اور امید کی جاتی ہے کہ یہ تمام اقدامات ہماری معیشت کے سب سے اہم شعبوں میں سے اس ایک شعبے کو اچھی شروعات کرنے کا موقع فراہم کریں گے۔
U. No. 3796
(Visitor Counter : 49
جل شکتی وزارت
وزیراعظم جناب نریندر مودی ’ہر گھر جل‘ کے تحت پانی اور حفظان صحت پر مرکزی بجٹ 2022 کے مثبت اثر کے بارے میں ویبینار سے خطاب کریں گے
بریک آؤٹ سیشن: پانی کے دیہی سپلائی کے ڈھانچے کو مضبوط کرنا اور سال 2024 تک ہر گھر میں ٹیپ واٹر کنکشن کو یقینی بنانا
ہر ایک دیہی گھر میں نل 55 ایل پی سی ڈی صاف ستھرا ٹیپ واٹر فراہم کراتے آتم نربھار بھارت کا مقصد حاصل کرنے کے ایک حصے کے طور پر، پانی اور حفظان صحت پر مرکوز بجٹ 2022 کے نفاذ کے بارے میں کل ایک ویبینار کا انعقاد کیا جائے گا۔ وزیر اعظم جناب نریندر مودی 23 فروری 2022 کو صبح 10.00 بجے ورچوئل ویبینار سے خطاب کریں گے۔ مرکزی وزیر، جل شکتی، جناب گجیندر سنگھ شیخاوت اور جل شکتی کے وزیر مملکت جناب پرہلاد سنگھ پٹیل اور جل شکتی کے وزیر مملکت جناب بشویشور ٹوڈو،واش، یو این ایجنسی کے اہم متعلقین اور اس حلقے کے تکنیکی ماہرین اس موقع پر خطاب کریں گے۔ ویبینار کا یہ سلسلہ پروگرام کے تحت آنے والے مختلف متعلقین سے بات چیت اور مذاکرات کے نئے طریقے کا حصہ ہے۔
صبح گیارہ بجے بریک آؤٹ سیشن کا انعقاد کیا جائے گا جس میں اس شعبے کی ممتاز شخصیات ، نجی شعبے کے نمائندے اور زمینی سطح کے متعلقین بجٹ اور دیہی گھروں میں پینے کا محفوظ پانی فراہم کراتے ہوئے اس کے اثر پر اپنے خیالات کا اظہار کریں گے۔
ماہرین کے علاوہ کی ریسورس سینٹروں  کے لوگ جو مشن کے ذریعہ مختلف متعلقین کی تربیت کے لیے پینل میں شامل کئے گئے ہیں ، جل جیون مشن کے نفاذ کو بہتر بنانے کے بارے میں اپنی تجاویز پیش کریں گے۔
ریاستیں پنچایتوں کو عوامی کاموں میں لگانے کے لئے نافذ کرنے والی معاون ایجنسیوں کے طور پر سول سوسائٹی تنظیموں کی خدمات حاصل کی جائیں گی، پانی سمیتی قائم کی جائیں گی اور ولیج ایکشن پلان کو فروغ دیا جائے گا۔ ویبینار کے دوران نافذ کرنے والی معاون ایجنسیوں کے ارکان بھی کام کے دوران ہونے والے اپنے تجربات کے بارے میں بتائیں گے۔
’سب کا ساتھ، سب کا وکاس، سب کا وشواس اور سب کا پریاس‘ کی مثال پر عمل کرتے ہوئے 100 اضلاع، 1144 بلاکس، 66647 گرام پنچایتیں اور 137642 گاؤں ’’ہر گھر جل‘‘ بن گئے ہیں۔ 30 ماہ کے قلیل عرصے میں ملک میں 9 کروڑ دیہی گھروں کو ٹیپ واٹر کنکشن فراہم کرایا گیا ہے۔ تین ریاستیں - گوا، تلنگانہ اور ہریانہ اور تین مرکز کے زیر انتظام خطے انڈومان و نکوبار جزائر، دادرا اور نگر حویلی اور دمن و دیو اور پڈوچیری کے عوام کو 100 فیصد ٹیپ واٹر کوریج فراہم کرایا گیا ہے۔ دیگر ریاستیں بھی تیزی سے کام کررہی ہیں اور جلد ہی 100 فیصد کوریج حاصل کرنے کے قریب ہیں۔ ان میں سے پنجاب 99 فیصد، ہماچل پردیش 93 فیصد ، گجرات 92 فیصد اور بہار 90 فیصد اس سال ’ہر گھر جل‘ بننے والے ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U-1905
(Visitor Counter : 103
وزارت خزانہ
جی ایس 2023 کی 4.26 فی صد  جی ایس 2031 کی 6.10 فی صد اور جی ایس 2061 کی 6.76 فی صد فروخت کی نیلامی کا نوٹی فیکشن جاری
نئی دہلی،13اگست 2021/ حکومت ہند نے  4.26 فی صد جی ایس، 2023 کی فروخت  نوٹی فکیشن قیمت 3000 کروڑ روپے میں قدر پر مبنی نیلامی کے ذریعہ کرنے ،  6.10 فی صد جی ایس ، 2031 کی نیلامی کے ذریعہ سے 14 ہزار کروڑ روپے  کی نوٹی فائیڈ رقم کے لئے ’نئے جی ایس ، 2031‘ اور  6.76 فی صد جی ایس 2061 کی فروخت کی نوٹی فائیڈ قیمت 9 ہزار کروڑروپے  قدر پر مبنی نیلامی کے ذریعہ کرنے کا اعلان کیا ہے۔ حکومت ہند کے پاس مندرجہ بالا سیکورٹیز کے عوض میں 6 ہزار کروڑ روپے تک کی اضافی رکنیت بنائے رکھنے کا متبادل ہوگا۔ نیلامیاں ممبئی کے فورٹ میں واقع بھارتی ریزرو بینک دفترکے ذریعہ 20 اگست 2021  منعقد کی جائیں گی۔
سرکاری سیکورٹیز کی نیلامیوںمیں غیر مسابقتی بولی سہولت کے لئے اسکیم کے مطابق اہم اشخاص اور تنظیموں کو سیکورٹیز کی فروخت کی نوٹی فائیڈ رقم کا پانچ فی صدتک مختص کیا جائے گا۔
نیلامی کے لئے مسابقتی اور غیر مسابقتی دونوں بولیاں ریزروبینک آف انڈیا اور بینکنگ سولیوشن  نظام پر الیکٹرانک فارمیٹ میں 20اگست 2021 کو پیش کی جائیں گی۔ غیر مسابقتی بولیاں صبح ساڑھے دس بجے سے گیارہ بجے کے د رمیان اور مسابقتی بولیاں صبح ساڑھے دس بجے سے ساڑھے گیارہ بجے کے درمیان پیش کی جانی ہیں۔
نیلامیوں کا نتیجہ 20 اگست، 2021 کو اعلان کیا جائے گا اور کامیاب بولی لگانے والوں کے ذریعہ ادائیگی 23 اگست 2021  کو کی جائے گی۔
ریزرو بینک آ ف انڈیا کے ذریعہ 24 جولائی 2018 کے سرکلر نمبر آر بی آئی/19-2018/25 کے تحت ’مرکزی حکومت‘ کی سیکورٹیز میں لین دین کب جاری کئے گئے ’اور وقتاً فوقتاً ترمیم شدہ رہنما ہدایت کےمطابق سیکورٹیز ’جب جاری‘ کاروبار کے لئے اہل ہوں گی۔
ش ح۔ ش ت۔ج
Uno-7979
(Visitor Counter : 78
خوراک کی ڈبہ بندی کی صنعتوں کی وزارت
ٹماٹر، پیاز اورآلو کی فصل کی قیمت میں اتارچڑھاؤ
خوراک کی ڈبہ بندی سے متعلق صنعتوں کے وزیرمملکت جناب پرہلاد سنگھ پٹیل نے آج راجیہ سبھا میں ایک تحریری جواب میں یہ جانکاری فراہم کی ہے ۔
ٹماٹر، پیاز اورآلو  کی فصلوں کی قیمت میں اتارچڑھاؤ کے لئے موسمی حالات سمیت کئی عوامل یا اسباب ذمہ دار ہیں ۔ ان عوامل میں غیرروایتی علاقوں یا ملک کے دوسرے حصوں سے فصل کی آمد ، فصل کی بوائی کے طریقہ کار ہیں سیزن کے لحاظ سے تبدیلی ، ربیع /خریف کے اگلے سیزن سے فصل کی جلد آمد ، اورگذشتہ سیزن کی فصل کی باقیات وغیرہ شامل ہیں ۔
خوراک کی ڈبہ بندی سے متعلق صنعتوں کی وزارت ، آپریشن گرین  کی اسکیم کے قلیل مدتی اقدام کے تحت فصل کی کٹائی کے سیزن کے دوران ، منڈیوں میں ضرورت سے زیادہ فصل کی آمد کے وقت ، ٹماٹر، پیاز اورآلو کی فصلوں سمیت مشتہرکردہ پھلوں اور سبزیوں کی نقل وحمل /ذخیرہ کرنے پر 50فیصد کی سبسڈی فراہم کرتی ہے ۔ جس کی وجہ سے کسانوں کے ساتھ ساتھ صارفین کے لئے قیمتوں کے استحکام اورتوازن میں مدد ملتی ہے ۔ وزارت نیشنل ایگریکلچرل کوآپریٹیو مارکیٹنگ فیڈریشن آف انڈیا لمیٹڈ  کے توسط سے ٹماٹر، پیاز اور آلو  کی موجودہ قیمتوں پر نظررکھنے کی غرض سے مارکیٹ انٹیلی جنس اورقبل ازوقت وارننگ دینے والے نظام  سے متعلق پورٹل وزارت کے زیرانتظام ہے اور اسی کے مطابق ریاستوں کے متعلقہ محکموں کے وقتافوقتا مناسب اوقات میں قیمتوں میں کمی سے متعلق صورت حال سے باخبرکیاجاتاہے ۔
آپریشن گرین  اسکیم ، نومبر ، 2018سے نافذ کی جارہی ہے اوراسی کے مطابق اس موضوع پرکسی بھی مطالعہ کا اہتمام نہیں کیاگیاہے ۔
نائب صدر جمہوریہ ہند کا سکریٹریٹ
اسمارٹ سٹی مشن بھارت کی شہری از سر نو بیداری کا آغاز ہے: نائب صدر جمہوریہ
اسمارٹ سٹی ضروری سہولتوں کے ساتھ لوگوں کے لئے رہائش کے لائق ایک شہر ہے ’اسمارٹ سٹی انبنڈلڈ‘ کتاب کا اجراء
نئی دہلی۔26؍اپریل۔نائب صدر جمہوریہ جناب ایم وینکیا نائیڈو نے کہا ہے کہ اسمارٹ سٹی مشن بھارت کی شہری ازسرنوبیداری کا آغاز ہے۔ وہ یہاں ڈاکٹر سمیر شرما کے ذریعے تصنیف کردہ کتاب ’’اسمارٹ سٹی انبنڈلڈ‘‘ کے اجراء کے بعد حاضرین سے خطاب کررہے تھے۔ اس موقع پر ہاؤزنگ اور شہری اُمور کے وزیر مملکت  جناب ہردیپ سنگھ پوری اور دیگر معزز شخصیات موجود تھیں۔
نائب صدر جمہوریہ نے کہا کہ اسمارٹ سٹی پینے کے صاف پانی، صفائی، بیت الخلاء ، بنیادی ڈھانچے وغیرہ جیسی ضروری سہولتوں کے ساتھ لوگوں کے لئے رہنے لائق ایک شہر ہے۔ انہوں نے یہ بھی کہا کہ یہ ایک بیداری ہے کیوں کہ اسمارٹ سٹی مشن کے تحت منصوبہ سازی، نقطہ نظر اور عمل درآمد میں تشکیلی تبدیلی واقع ہوئی ہے۔
نائب صدر جمہوریہ ہند نے کہا کہ حکومت کے پاس مقامی اداروں ، افسروں اور کاموں پر اثاثوں کی منتقلی کا آئینی اختیار ہے لیکن اس کی پیش رفت بہت سست رہی ہے۔ انہوں نے یہ بھی کہا کہ موجودہ حکومت کے ذریعے تیار کیے گئے شہری ایجنڈے کا مقصد شہر کی سطح پر کئی طرح کی اسکیموں کو یکجا کرنے کے ذریعے اس خلا کو پُر کرنا ہے۔ انہوں نے کہا کہ کسی بھی پروگرام میں لوگوں کی شراکت داری اسے کامیاب بنانے کیلئے اہم ہے۔ نائب صدر جمہوریہ ہند نے کہا کہ اسمارٹ سٹی مشن، جسے وزیراعظم جناب نریندر مودی نے ’مشن ٹرانسفارمنیشن ‘ یعنی شہروں کی شکل بدل دینے والا مشن کہہ کر متعارف کرایا تھا ، اس کا مقصد شہروں کو اقتصادی سرگرمیوں کے پائیدار مراکز کی شکل میں بدلنا ہے اور شہریوں کو عمدگی پر مبنی معیار حیات دستیاب کرانا ہے۔ اسمارٹ سٹی مشن کا ایک اور اہم عملی عنصر شفافیت اور جوابدہی لانے اور شہریوں کیلئے خدمات کی فراہمی میں اصلاح لانے کی غرض سے ڈیجیٹل ٹیکنالوجی کا استعمال کرنا بھی ہے۔
انہوں نے یہ بھی کہا کہ شہری مقامی اداروں کو اقتصادی لحاظ سے خود کفیل بنانا پائیدار ترقی کیلئے بہت ضروری ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ ع ن۔
U-2297
(Visitor Counter : 45
کوئلے کی وزارت
بھارت میں اپریل-جولائی 2022 کے دوران کوئلہ کی پیداوار اور بجلی گھروں کو ارسال کی گئی کھیپ کی مقدار
بھارت ، دنیا میں توانائی کی کھپت کرنے والا تیسرا سب سے بڑا ملک ہے ۔ملک میں بجلی مانگ میں ہر سال لگ بھگ 4.7 فیصدکا اضافہ ہورہا ہے ۔ پی او ایس او سی او کے پاس دستیاب اعداد و شمار کے مطابق ، اپریل-جولائی2022 کے دوران ،ملک میں گذشتہ برس کی اسی مدت کے مقابلے بجلی کی مانگ میں 13.93 فیصد کا اضافہ درج کیا گیا ہے۔
اسے درجہ حرارت میں بے مثال اضافے اور مانسون کی آمد میں خاص طو رپر ملک کے شمالی خطے میں مانسون کی آمد میں تاخیر کے ساتھ ساتھ کووڈ کے بعد کے دور میں کاروباری سرگرمیوں میں اضافے کے سبب بجلی کی مانگ میں اضافہ ہورہا ہے۔ کوئلہ پر مبنی بجلی کی پیداوار میں اپریل-جولائی 2022 کے دوران ، مالی سال 2022 کی اسی مدت کے مقابلے 16.13 فیصد کا اضافہ درج کیا گیا ہے۔
بجلی کے شعبے کے لئے کوئلہ کی خاطر خواہ دستیابی کو یقینی بنانے کی غرض سے ، تاکہ بجلی کی پیداوار کے لئے کوئلہ کی مانگ میں اضافے کے چیلنج سے نمٹا جاسکے ،کوئلہ کی وزارت ، ملک میں مختلف النوع کوئلہ کمپنیوں کے ساتھ باضابطہ طور پر رابطے قائم کررہی ہے اور کوئلہ کی پیداوار کی نگرانی کررہی ہے۔ ملک میں کوئلہ کی پیداوار اور بجلی گھروں کو ارسال کردہ مقدار نے گذشتہ سبھی ماہانہ ریکارڈس کو پیچھے چھوڑ دیاہے۔ ملک میں کوئلہ کی خاطر خواہ پیداوار کے سبب ، بجلی کی مانگ میں ہورہے تیزی سے اضافے کے باوجود ، درآمد شدہ کوئلہ کی مانگ کو قابو میں رکھنے میں بھی مدد ملی ہے۔ اپریل –جولائی2022 کے دوران،ملک میں کوئلہ کی کل پیداوار اور ارسال کی گئی مقدار بڑھکر بالترتیب 265.65 ملین ٹن اور 291.32 ملین ٹین تک پہنچ گئی ہے۔ اسی طرح سال در سال کی بنیاد پر کوئلہ کی پیداوار میں 26.44 اورارسال کی گئی مقدار میں 13.05 فیصد کا اضافہ درج کیا گیا ہے۔ اپریل –جولائی 2022 کے دوران بجلی گھروں  کو کوئلہ کی کل سپلائی 250.51 ملین ٹن تک پہنچ گئی ہے اس طرح مالی سال 2022 کی اسی مدت کے مقابلے 21.31 کا اضافہ درج کیا گیا ہے۔
کول انڈیا لمٹیڈ  نے اپریل-جولائی2022 کے دوران کوئلہ کی پیداوار کو تقویت بہم فراہم کرنے اور 207.09 ملین ٹن کوئلہ کی ریکارڈ پیداوار حاصل کرنے میں اہم کردار ادا کیا ہے۔ جبکہ اپریل –جولائی2022 کے دوران 166.56 ملین ٹن کوئلہ پیدا کیا گیا تھا جوکہ کوئلہ کی پیداوار بھی 24.33 فیصد کا اضافہ ہے اپریل –جولائی2022 کے دوران سی آئی ایل سے کوئلہ کی کل ارسال کی گئی مقدار  مالی سال 2022 کی اسی مدت کے مقابلے 210.86 ملین ٹن سے بڑھ کر 232.07 ملین ٹن تک پہنچ گئی ہے۔ جس سے 10.06 فیصد کا اضافہ ظاہر ہوتا ہے۔ اس کے نتیجے میں ، بجلی کی مرکزی اتھارٹی  کے ذریعہ یومیہ بنیاد پر نگرانی کئے جانے والے بجلی گھروں میں دستیاب کوئلہ کے کل ذخائر کی مقدار 31 جولائی 2022 کو بڑھ کر 29.85 ملین ٹن تک پہنچ گئی ہے جبکہ 30 جون 2022 کو یہ مقدار 26.52 ملین ٹن تھی۔
ملک میں کوئلہ کی سپلائی سے متعلق مشکلات میں ، کوئلہ کی پیداوار اور ارسال کی گئی کھیپ کی مقدار میں خاطر خواہ اضافے کی وجہ سے ، کمی آنے والی ہے۔ جبکہ مانسون کی آمد کی وجہ سے جولائی 2022 میں بجلی کی پیداوار میں کمی ہوئی ہے ۔ البتہ اب جبکہ مانسون کی آمد کے بعد کوئلہ کی پیداوار میں کمی ہونے کا امکان ہے ، کوئلہ کی وزارت ،بجلی کے شعبے کی مانسون سے متعلق تیاریوں پر قریبی نظر رکھے ہوئے ہے اور وہ معیشت میں نمو اور موسمیاتی اسباب کی بھی وجہ سے ، ملک میں بجلی کی مانگ میں اضافے سے نمٹنے کی غرض سے کوئلہ کی پیداوار اور ارسال کی گئی کھیپ کی مقدار میں مزید اضافہ کرنے کی غرض مسلسل سبھی کوششیں کررہی ہے۔
وزارت دفاع
لاپتہ این – 32 طیارے کا ملبہ ملا
نئی دہلی، 11 جون / جورہاٹ ، آسام کے ایئر فورس اسٹیشن سے پرواز بھرنے کے بعد 3 جون ، 2019 ء کو انڈین ایئر فورس کا ایک این – 32 طیارہ لا پتہ ہو گیا تھا ۔ طیارے کا ملبہ آج کاٹو کے شمال مشرق کے لیپو سے 16 کلو میٹر دور شمال میں دیکھا گیا ، جو کہ توسیع شدہ تلاشی زون میں آئی اے ایف ایم آئی – 17 ہیلی کاپٹر کے ذریعے شروع کی گئی تلاشی مہم سے تقریباً 12000 فٹ اونچائی پر واقع ہے ۔
طیارے میں سوار لوگوں کی صورت حال کا واقعی پتہ لگانے اور زندہ بچ جانے والوں کا پتہ لگانے کی کوششیں برابر جاری ہیں ۔ ریکوری کارروائیوں کی پیش رفت کے حساب سے اس سلسلے میں مزید تفصیلات سے آگاہ کیا جائے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 2379
(Visitor Counter : 53
کارپوریٹ امور کی وزارتت
'انسولوینسی کےپیشہ ور افراد کے لیے اخلاقیات پر ہینڈ بک: اخلاقی اور انضباطی فریم ورک' کتاب کا اجرا
نئی دہلی، 19 مارچ: آئی بی بی آئی کے ہمہ وقتی رکن ڈاکٹر نورنگ سینی نے آج یہاں منعقد ہونے والے ایک ویبینار میں برطانوی ہائی کمیشن کی چیف اکانومسٹ اور مشیر محترمہ نیٹلی ٹامز کی موجودگی میں"ہینڈ بک آن ایتھکس آن انسولوینسی پروفیشنلز: ایتھیکل اینڈ ریگولیٹری فریم ورک"کے عنوان سے ایک کتاب کا اجرا کیا۔
انسولوینسی اور دیوالیہ پن کے بھارتی بورڈ نے برطانوی ہائی کمیشن کے تعاون سے مذکورہ ہینڈ بک تیار کی ہے جو برطانیہ میں دیوالیہ پن پر پیشہ ور افراد کے بہترین طریق ہائے عمل اور مشوروں پر مبنی ہے۔ اس کا مقصد دیوالیہ پیشہ ور افراد میں اخلاقیات اور پیشہ ورانہ مہارت کے اعلیٰ ترین معیارات کو فروغ دینا ہے۔ یہ ہینڈ بک دیوالیہ پیشہ ور افراد اور دیگر متعلقہ فریقوں کو اخلاقی قواعد کی پاس داری اور ان پر عمل کرنے کے لیے انسولوینسی ایکو سسٹم معاون ہوگی۔
ہینڈ بک میں کاروباری ضوابط کے مختلف پہلوؤں کا تفصیلی جائزہ لیا گیا ہے جن میں مفادات کا ٹکراؤ، آزادی، انصاف پسندی، معروضیت اور ٹائم لائن وغیرہ شامل ہیں اور توقع ہے کہ یہ آئی پی کی تعمیل میں پیشہ ورانہ اور اخلاقی معیارات کی معلومات سے بھرپور کتاب کے طور پر معاون ہوگی۔
یہ ہینڈ بک بھآرتی انسولوینسی ایکوسسٹم کے زمینی حقائق سے ہم آہنگ ہے اور توقع کی جاتی ہے کہ یہ اپنے اخلاقی اور موثر فرائض کی ادائیگی میں آئی پی کے لیے عملی گائیڈ لائن کا کام کرے گی۔
اس موقع پر ڈاکٹر سینی نے آئی پی کے وسیع کردار کو مدنظر رکھتے ہوئے آئی پی کے لیے ضابطہ اخلاق کی پاس داری کی اہمیت کو اجاگر کیا۔ اجرا کے بعد "پری پیک انسولوینسی ریزولوشن پروسیس: آئی ایل سی کی ذیلی کمیٹی کی رپورٹ" پر ویبینار منعقد کیا گیا۔
یہ کتاب www.ibbi.gov.in پر دستیاب ہے۔
وزارت خزانہ
محصولاتی خسارہ گرانٹ کے 9,871 کروڑ روپے 17 ریاستوں کوجاری
رواں مالی سال میں 59,226 کروڑ روپے کی مجموعی محصولاتی خسارہ گرانٹ ریاستوں کو دی گئی
وزارت خزانہ کے محکمہ اخراجات نے جمعرات کو واگذاری کے بعد کی محصولاتی خسارہ  گرانٹ کی چھٹی ماہانہ قسط جاری کی جو 9,871.00 کروڑ روپے کی تھی۔ اس قسط کے اجراء کے ساتھ مجاز ریاستوں کو واگذاری کے بعد کی محصولاتی خسارہ  گرانٹ کے طور پر مجموعی طور پر 59,226.00 کروڑ روپے جاری کئے گئے ہیں۔
اس ماہ جاری ہونے والی گرانٹ کی ریاست وار تفصیلات اور 22-2021 میں ریاستوں کو جاری ہونے والی واگذاری کے بعد کی محصولاتی خسارہ  گرانٹ کی کل رقم ضمیمہ کے طور پر منسلک ہے۔
واگذاری کے بعد کی محصولاتی خسارہ  گرانٹ آئین کے آرٹیکل 275 کے تحت ریاستوں کو فراہم کی جاتی ہے۔ گرانٹ کی رقم پندرہویں مالیاتی کمیشن کی سفارشات کے مطابق ماہانہ قسطوں میں جاری کی جا رہی ہے تاکہ ریاستوں کے محصولاتی کھاتوں کے فرق کو پورا کیا جا سکے۔ کمیشن نے 22-2021 کے دوران 17 ریاستوں کو ان گرانٹوں کی سفارش کیتھی۔
اس گرانٹ کو حاصل کرنے کے لئے ریاستوں کی اہلیت اور گرانٹ کی مقدار کا فیصلہ کمیشن نے مالی سال 2021-22 کی تشخیص شدہ واگذاری کو مدنظر رکھنے کے بعد کسی بھی ریاست کی آمدنی اور اخراجات کی تشخیص کے درمیان فرق کی بنیاد پر کیا تھا۔
پندرہویں مالیاتی کمیشن نے واگذاری کے بعد کی مجموعی محصولاتی خسارہ  گرانٹ کی سفارش کی ۔ یہ سفارش مالی سال 22-2021 میں 17 ریاستوں کو 1,18,452 کروڑ روپے کیلئے تھی۔ اس میں سے اب تک 59,226.00 کروڑ یعنی 50 فیصد رقم جاری کی جا چکی ہے۔
پندرہویں مالیاتی کمیشن کے ذریعہ پی ڈی آر ڈی گرانٹ کے لئے جن ریاستوں کی سفارش کی گئی تھی وہ حسب ہیں: آندھرا پردیش، آسام، ہریانہ، ہماچل پردیش، کرناٹک، کیرالہ، منی پور، میگھالیہ، میزورم، ناگالینڈ، پنجاب، راجستھان، سکم، تمل ناڈو، تریپورہ، اتراکھنڈ اور مغربی بنگال۔
ریاست وار جاری کردہ واگذاری کے بعد کی محصولاتی خسارہ گرانٹ
|
|
نمبرشمار
|
|
ریاست کا نام
|
|
رقم جو ستمبر 2021 میں جاری کی گئی


|
|
2021-22 کے دوران جاری کردہ کل رقم

|
|
1
|
|
Andhra Pradesh
|
|
1438.08
|
|
8628.50
|
|
2
|
|
Assam
|
|
531.33
|
|
3188.00
|
|
3
|
|
Haryana
|
|
11.00
|
|
66.00
|
|
4
|
|
Himachal Pradesh
|
|
854.08
|
|
5124.50
|
|
5
|
|
Karnataka
|
|
135.92
|
|
815.50
|
|
6
|
|
Kerala
|
|
1657.58
|
|
9945.50
|
|
7
|
|
Manipur
|
|
210.33
|
|
1262.00
|
|
8
|
|
Meghalaya
|
|
106.58
|
|
639.50
|
|
9
|
|
Mizoram
|
|
149.17
|
|
895.00
|
|
10
|
|
Nagaland
|
|
379.75
|
|
2278.50
|
|
11
|
|
Punjab
|
|
840.08
|
|
5040.50
|
|
12
|
|
Rajasthan
|
|
823.17
|
|
4939.00
|
|
13
|
|
Sikkim
|
|
56.50
|
|
339.00
|
|
14
|
|
Tamil Nadu
|
|
183.67
|
|
1102.00
|
|
15
|
|
Tripura
|
|
378.83
|
|
2273.00
|
|
16
|
|
Uttarakhand
|
|
647.67
|
|
3886.00
|
|
17
|
|
West Bengal
|
|
1467.25
|
|
8803.50
|
|
Total
|
|
9,871.00
|
|
59,226.00
<><><><><>
ش ح،ع س، ج
U.No. : 8826
(Visitor Counter : 169
وزارت خزانہ
کابینہ نے یکم جنوری 2020 سے مہنگائی بھتے کی اضافی قسط اور
مہنگائی راحت جاری کئے جانے کو منظوری دی
نئی دہلی، 13 مارچ /وزیراعظم جناب نریندر مودی کی صدارت میں مرکزی کابینہ نے مرکزی حکومت کے ملازموں کو مہنگائی بھتے  کی اضافی قسط اور پنشن یافتگان کو مہنگائی راحت  یکم جنوری 2020 سے جاری کئے جانے کو منظوری دی ہے۔ بڑھتی ہوئی قیمتوں کے لئے راحت پہنچانے کے مقصد سے بنیادی تنخواہ/پنشن کی 17 فی صد کی موجودہ شرح پر 4 فی صد کا اضافہ دیا جائے گا۔
مالی سال 21-2020 میں ( جنوری 2020 سے فروری 2021 تک کے 14 ماہ کی مدت کے لئے مہنگائی بھتے اور مہنگائی راحت دونوں کی وجہ سے خزانے پر پڑنےو الا مشترکہ اثر 12510.04 کروڑ سالانہ اور 14595.04 کروڑ کا ہوگا۔ اس سے مرکزی حکومت کے تقریباً 48.34 لاکھ ملازمین اور 65.26 لاکھ پنشن یافتگان کو فائدہ پہنچے گا۔
یہ اضافہ تسلیم شدہ فارمولے کےمطابق کیا گیا ہے جو کہ ساتویں سینٹرل پے کمیشن کی سفارشات پر مبنی ہے۔
۔۔۔۔۔۔۔۔۔۔۔
م ن۔ اگ ۔ ج۔
U- 1215
(Visitor Counter : 132
پیٹرولیم اور قدرتی گیس کی وزارت
ایم آر پی ایل نے آزادی کا امرت مہوتسو سیمینار کی میزبانی کی
نئی دہلی۔ 19 مارچ منگلور ریفائنری اور سینٹ الائوسس کالج ، منگلور نے "سبزی ایندھن کے ساتھ پائیدار کل کے لئے جدوجہد" کےعنوان سے ایک سیمینار کی مشترکہ طور پر میزبانی کی۔ یہ سیمینار وزارت پیٹرولیم اور قدرتی گیس کی جانب سے ہندوستان کی آزادی کے 75 سال کے موقع پر "آزادی کا امرت مہوتسو" کے طور پر منائی جانے والی سرگرمیوں کے سلسلے کا حصہ تھا۔
اس موقع پر آن لائن پلیٹ فارم کے ذریعے گفتگو کرتے ہوئے ، پی اینڈ این جی کے سکریٹری جناب ترون کپور نے اپنے تعارفی خطبے میں ، آزادی کا امرت مہوتسو منانے کی اہمیت کی وضاحت کی۔ انہوں نے ملک میں توانائی کے تحفظ کو یقینی بنانے کے ساتھ ساتھ بنی نوع انسان کے پائیدار مستقبل کو یقینی بنانے کی ضرورت پر بھی زور دیا۔ جناب ایم وینکٹیش منیجنگ ڈائریکٹر ایم آر پی ایل نے تعارفی کلمات پیش کیے ۔
اس سیمینار کی نظامت ایم آر پی ایل کے ڈائریکٹر ریفائنری جناب سنجے ورما نے کی۔ انہوں نے پائیداری کے موضوع کو متعارف کرایا اور آئندہ نسلوں کے لئے زمین کو محفوظ رکھنے کی ضرورت پر زور دیا۔
ڈاکٹر ارون اسلور ، نیشنل انسٹی ٹیوٹ آف ٹکنالوجی ، سورتھکل میں صدر شعبہ برائے کیمسٹری ، منگلور کے سی آئی آئی کے سابق چیئرمین جناب پرکاش کلبھاوی ، ایم آر پی ایل کی ڈائریکٹر فنانس محترمہ پومیلا جسپال اور ایم آر پی ایل کے گروپ جنرل منیجر ٹیکنیکل سروسز جناب شیام کامت نے مرکزی عنوان سے متعلق اہم موضوعات پر اپنے خیالات پیش کیے۔
سیمینار کا اختتام سوال وجواب کی نشست کے ساتھ ہوا ، جس میں سامعین نے جوش و خروش سے حصہ لیا۔
آن لائن پلیٹ فارم کے ذریعے ایم او پی این جی اور آئل انڈسٹری کے اعلی حکام اور عہدیدار موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-2801
(Visitor Counter : 79
وزارت خزانہ
انکم ٹیکس محکمے نے گجرات میں تلاشی کی کارروائیاں انجام دیں
انکم ٹیکس محکمے نے 23 نومبر2021 کو احمد آباد میں ایک سرکردہ کاروباری گروپ کے خلاف تلاشی اور ضبط کی کارروائیاں انجام دی تھیں جوبنیادی طور پر اسٹین لیس اسٹیل اور دھات کے پائپس تیار کرتا تھا۔تلاشی کی یہ کارروائی احمد آباد اور ممبئی میں 30 مقامات پر کی گئی ۔
تلاشی کی کارروائی کے دوران ایک بڑی تعداد میں قابل اعتراض دستاویزات ، لوز شیڈس ،ڈیجیٹل ثبوت وغیرہ پائے گئے اور انہیں ضبط کرلیا گیا ۔ان ثبوتوں میں گروپ کے بنا حساب کتاب والی آمدنی کے ریکارڈ کی تفصیلات شامل تھیں ، جن پر گروپ کی طرف سے ٹیکس نہیں ادا کیا گیا تھا ۔ثبوت کے ابتدائی تجزیوں میں بتایا گیا ہے کہ یہ گروپ نقدی میں بغیر حساب کتاب والے سامان اور کباڑ کی فروخت میں سرگرم عمل تھا۔جس کا کھاتے کی باقاعدہ کتابوں میں کوئی ریکارڈ نہیں تھا اس کے علاوہ نقد دئے گئے بنا حساب کتاب والے پیشگی قرضوں اور ان سے کمائے گئے سود کے علاوہ نقدی میں ہونے والے خرچے، فرضی اخراجات اور خریداری کے علاوہ بنا حساب کتاب والی زمین پر سرمایہ کاری جیسی مختلف بد عملیوں کے قابل اعتراض ثبوتوں کا بھی پتہ چلا ہے۔تلاشی کی کارروائی کے دوران ایک اہم شخص کی ڈیلیٹ کئے گئے واٹس ایپ چیٹ کا بھی پتہ چلا ہے اور گروپ کی جانب سےاپنی قابل ٹیکس آمدنی کوکم کرنےکے لئے اس کی جانب سے بڑے پیمانے پر انٹریوں کو بڑے پیمانے پر جائز ٹھہرانے کے ثبوت بھی فراہم ہوئے ہیں۔ کچھ بینامی املاک کا بھی پتہ چلا ہے۔
تلاشی کے نتیجہ میں نقد 1.80 کروڑ روپے ضبط کئے گئے ہیں جس کا کوئی حساب کتاب نہیں ہےاور 8.30 کروڑو پے کی مالیت کے زیورات بھی ضبط کئے گئے ہیں جس کا کوئی حساب کتاب نہیں ہے۔ اب تک 18 بینک لاکرس کو بند کردیا گیا ہے۔تلاشی کی کارروائی کے نتیجے میں 500 کروڑ روپےسے زیادہ ایسے لین دین کا بھی پتہ چلا ہے جس کا کوئی حساب کتاب نہیں ہے۔
امور صارفین، خوراک اور عوامی تقسیم کی وزارت
پیاز کی قیمت گزشتہ سال کے مقابلے 22.36 فیصد کم ہے: مرکز
پیاز کے 2.08 لاکھ میٹرک ٹن بفراسٹاک ریاستوں/شہروں کو مقررہ ہدف کے مطابق جاری کیا جا رہا ہے، بفر اسٹاک سے پیاز کی وافر مقدار میں فراہمی قیمتوں میں استحکام کا باعث
آلو کی خوردہ قیمت 20.58 روپے فی کلوگرام ہے،جوکہ گزشتہ مہینے کے مقابلے 6.96 فیصد کم ہے
ٹماٹر کی قیمت گزشتہ ماہ سے کم
نئی دہلی۔ 18 فروری 17 فروری 2022 کو پیاز کی کل ہند اوسط خوردہ قیمت 35.28 روپے فی کلو گرام تھی جو پچھلے سال کے مقابلے میں 22.36فیصد کم ہے۔ دیر سے خریف پیاز کی آمد مستحکم ہے اور مارچ 2022 سے ربیع کی آمد تک برقرار رہنے کی توقع ہے۔ پیاز کی قیمتیں 2021-22 کے دوران پرائس اسٹیبلائزیشن فنڈ کے ذریعہ بازار کی مؤثر مداخلت کے باعث کافی مستحکم رہیں ۔ پرائس اسٹیبلائزیشن فنڈکے تحت رواں سال 2.08 لاکھ میٹرک ٹن پیاز کا بفراسٹاک ان ریاستوں/شہروں کومقررہ ہدف کے مطابق فراہم کیا گیا ہے جہاں قیمتیں گزشتہ مہینے کے مقابلے بڑھ رہی ہیں اور اس میں اضافہ کرنے کے لیے لاسلگاؤں اور پمپلیگاؤں جیسی اہم منڈیوں کو بھی فراہم کیا گیا ہے۔ مزید برآں، ریاستوں/ مرکز کے زیر انتظام علاقوں کو 21 روپےفی کلوگرام اسٹاک کرنے والے پہلے کےمقامات پر پیاز کی سپلائی کی کی گئی تھی اور نقل و حمل کی لاگت سمیت 26 روپے فی کلوگرام کے حساب سے سفل بھی فراہم کی گئی تھی۔ بفراسٹاک سے پیاز کی وافر ریلیز نے قیمتوں کے استحکام میں اہم کردار ادا کیا ہے۔
اسی طرح، 17 فروری 2022 کو آلو کی خوردہ قیمتیں 20.58 روپے فی کلو تھی، جو کہ گزشتہ مہینے کے مقابلے میں 6.96 فیصد کم ہے۔ مغربی بنگال کے جنوبی حصے میں طوفان جواد کی وجہ سے آلو کی بوائی میں تاخیر ہوئی ہے، تاہم، ریاست نے اطلاع دی ہے کہ فصل کا رقبہ تقریباً گزشتہ سال کی سطح پر آ گیا ہے۔ 2021-22 کے لیے فصل کا کل رقبہ گزشتہ سال کے مقابل ہونے کا تخمینہ لگایا گیا ہے۔
پرائس اسٹیبلائزیشن فنڈ اسکیم کے تحت، ریاستوں/مرکز کے زیر انتظام علاقوں کو 50:50 کے تناسب سے حصہ داری کی بنیاد پر ریاستی سطح پر قیمتوں کے استحکام سے متعلق فنڈ کے قیام کے لیے بلاسود پیشگی رقم فراہم کی جاتی ہیں۔ اب تک چھ ریاستوں، یعنی آندھرا پردیش، آسام، اوڈیشہ، تمل ناڈو، تلنگانہ اور مغربی بنگال نے پیشگی رقم حاصل کی ہیں اور کل 164.15 کروڑ روپے مرکزی حصہ کے طور پر جاری کیے گئے ہیں۔ ان ریاستوں کے پاس ضروری غذائی اجناس کی قیمتوں کو کنٹرول کرنے کے لیے ضروری مداخلت کرنے کے لیے فنڈز اور اختیارات ہے۔ دیگر ریاستوں سے بھی درخواست کی گئی ہے کہ وہ ضروری غذائی اجناس کی قیمتوں میں اضافے کو کنٹرول کرنے کے لیے ریاستی سطح پر مداخلت کے لیے پی ایس ایف قائم کریں۔
گزشتہ ایک ماہ کے دوران ٹماٹر کی خوردہ قیمت میں کمی واقع ہوئی ہے حالانکہ یہ سال کی سطح سے قدرے اوپر رہی۔ 17 فروری 2022 تک، ٹماٹر کی کل ہند اوسط قیمت 26.69 روپے فی کلو تھی جو کہ گزشتہ ماہ کے مقابلے کم ہے۔ چونکہ شمالی ہندوستان میں ٹماٹر کی آمد میں تیزی آئے گی اس لیے آنے والے ہفتوں میں قیمتیں مزید کم ہوں گی ۔ آنے والے ہفتوں میں جنوبی ہندوستان میں بھی ٹماٹر آمد میں اضافہ ہوگا اور فروری کے آخر تک اس کی رفتار بڑھے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-1785
(Visitor Counter : 120